સીસલ્સના ભાવિક ભક્તજનોના નિમંત્રણને માન આપી સદ્‌ગુરુવર્ય શાસ્ત્રી શ્રીમાધવપ્રિયદાસજી સંતવૃંદ સાથે સીસલ્સ પધાર્યા હતા. અહીં શ્રીકચ્છી લેવા પટેલ સમાજના ઉપક્રમે ભવ્ય હોળી ઉત્સવ અને ઠાકરથાળીનું આયોજન થયું હતું. તેમજ શ્રીવિજય કન્સટ્રકશન કેમ્પના નૂતન મંદિરમાં ઠાકોરજીની ધામધૂમથી સ્થાપના કરવામાં આવી હતી. આ પ્રસંગે ભવ્ય શોભાયાત્રા કાઢવામાં આવી હતી. પૂજ્ય સ્વામીશ્રીએ ઠાકોરજીનું ષોડશોપચાર વિધિથી પૂજન કરાવ્યું હતું.